Ego Guido de Trenay miles et ego Guillelma uxor dicti Guidonis notum facimus presentes litteras inspecturis, quod nos, pro remedio animarum nostrarum et predecessorum nostrorum dedimus et concessimus in puram helemosinam ecclesie Valliscluse et fratribus ibidem Deo servientibus partem cujusdam vinee site in territorio des peytieres juxta vineam etc... in clauso Valliscluse et de illa parte nos devestientes priorem Valliscluse nomine helemosine in veram et puram misimus possessionem et promisimus bona fide, etc... Pro hujus modi donacione seu helemosina supra dicti fratres dederunt nobis triginta sex sextarios vini et fecerunt nos participes bonorum suorum spiritualium que in ecclesia sua facta fuerunt ut de cetero fient. In cujus rei testimonium presentes litteras sigillo religiosi, viri J. prioris Gigniaci et sigillo J. capellani Cuyselli fecimus roborari. Actum anno Domini M CC L tercio mense octobri. (Pendebant olim duo sigilla.)